Rrjedhja e naftës, vazhdojnë polemikat rreth shkaqeve
Senati amerikan ka organizuar seanca me pyetje-përgjigje për të sqaruar përgjegjësitë
Senatorët që drejtuan seancën dje, u shprehën me tone të ashpra në kritikat e tyre ndaj kompanisë BP dhe përpjekjeve të pamjaftueshme, siç i cilësuan ata, për të reaguar ndaj një problemi të tillë madhor. përgjigjet presidenti i filialit të kompanisë BP për Amerikën e Veriut, Lamar McKay, por ai pranon se deri tani rezultati i këtyre përpjekjeve ka qenë i pakënaqshëm. Inxhinierët e kompanisë BP i kanë varur shpresat tek plani i ri, pasi përpjekjet e tjera dështuan gjatë 3 javëve të fundit. Nënpresidenti i kompanisë Kent Wells thotë se metoda do të pakësojë naftën që derdhet në det. Kompania pohon se nevojitet një zgjidhje më e plotë. Hapi tjetër është një përpjekje për të hedhur baltë dhe materiale të tjera në tabanin e detit për ta bllokuar pusin: Ndërkaq, në Luiziana dhe shtete të tjera të goditura nga katastrofa vazhdojnë përpjekjet për pastrim. Shkencëtarët shqetësohen se kriza do të përhapet, me përhapjen e njollës së naftës nga rrymat ujore të Gjirit. Sekretarja për Sigurim Kombëtar Janet Napolitano komentoi dje për krizën: Miliona litra naftë janë derdhur deri tani në Gjirin e Meksikës. Shkencëtarët kanë zbuluar flluska gjigande nafte që shtrihen për kilometra të tëra nën ujë dhe mund të helmojnë ekosistemet e shumë gjallesave, duke shkaktuar dëme që do të ndjehen për dekada me radhë.